Dejavnosti

## Dejavnosti

Yuri Chornoivan `<yurchor@ukr.net>`

Prevod: Andrej Vernekar
Različica Plazma 5.20 (12.04.2021)

## Dejavnosti

### Uvod

Ta modul omogoča konfiguriranje dejavnosti. Dejavnosti so način, kako imeti več Plasma nastavitev, pri čemer ima vsaka drugačen nabor gradnikov in tem. Nekatere dejavnosti so lahko zasebne. Takšne dejavnosti ne sledijo vašim dejanjem. Na primer ne spremljajo, kateri dokument ste nedavno odprli.

Modul je razdeljen na tri zavihke: Dejavnosti, Preklapljanje inZasebnost.

#### Dejavnosti

V tem zavihku so navedene vaše trenutne dejavnosti. Z miškinim kazalcem podrsajte elemente na seznamu, da se prikažejo gumbi za konfiguriranje ali odstranitev dejavnosti.

Uporabite prekrivni gumb za konfiguriranje dejavnosti. Spremenite lahko naslednje parametre dejavnosti:

Ikona

  Ikona dejavnosti je vidna v izbirniku upravitelja dejavnosti na pultu Plasma. Kliknite na trenutno ikono, če želite izbrati ikono za celoten sistem, ali pa pobrskajte po datotečnem sistemu in izberite ikono po meri.

Ime

  Dajte svoji dejavnosti prepoznavno ime.

Opis

  Opis dejavnosti v poljubni obliki, ki je prikazan pod imenom v izbirniku upravitelja dejavnosti na plošči Plasma.

Zasebnost

  Označite element Ne spremljaj uporabe za to dejavnost, da izklopite sledenje za svojo dejavnost.

Bližnjica za preklop

  Pritisnite prvi gumb, da vnesete novo bližnjico za preklop na dejavnost. Če želite odstraniti trenutno bližnjico, pritisnite drugi gumb.

S klikom na gumb odstranite dejavnost.

S klikom na gumb Ustvari novo... pod seznamom se odpre pogovorno okno Ustvari novo dejavnost, ki je podobno zgoraj opisanemu pogovornemu oknu za konfiguracijo dejavnosti.

#### Preklapljanje

Tu lahko nastavite, ali naj si Plasma zapomni Prihodnje virtualno namizje za vsako dejavnost (potrebuje ponovni zagon). Mogoče je tudi konfigurirati bližnjice za premikanje po seznamu dejavnosti.

Za več informacij o uporabi sistema bližnjic KDE glejte Uporaba in prilagajanje bližnjic v razdelku KDE Fundamentals dokumentacije.

#### Zasebnost

Ta zavihek omogoča nastavitev časa za dejavnosti, da Ohrani zgodovino in očisti nekatere podatke o sledenju. Uporabite spustni gumb Počisti zgodovino, da Plasma Pozabi zadnjo uro, Pozabi zadnji dve uri, Pozabi dan ali Pozabi vse.

V nadaljevanju lahko nastavite obseg aplikacij za pomnjenje odprtih dokumentov pri svojih dejavnostih. Za shranjevanje vseh podatkov uporabite element Za vse aplikacije, za izklop shranjevanja podatkov element Ne zapomni si ali za natančen izbor element Tudi za določene aplikacije (klik na element aplikacije preklopi njen trenutni način).

Označite element Aplikacije črnega seznama niso na seznamu, da izklopite sledenje za vse aplikacije, ki niso na seznamu.